
                                Indledning

Indledning.

Husdyrhold og Husdyravl er en af Menneskets ældste og vigtigste
Næringsveie. Beretninger om Menneskets Tilværelse, Levemaade og daglige
Sysler i de tidligste Tider omtaler Husdyrene og viser, at disse
allerede da har været i Menneskets Tjeneste, ligesom de ogsaa nævnes i
mange af Sagnene fra den forhistoriske Tid. Saavel den gamle græske og
romerske, som den oldnordiske Gudelære og Heltesagn (Sagaer) beretter
om Samfundsforhold og Begivenheder, hvorunder disse Dyr omtales. Blandt
de ældste Oldtidslevninger fra den forhistoriske Tid, er fundet Knokler
af Husdyr sammen med Knokler af Mennesker og forskjellige Rovdyr. Men
ingen historisk Beretning, intet Sagn ved at fortælle, at der
nogensinde har været en Tid, da Mennesket ikke havde Husdyr i sin
Tjeneste.

Selv i de allerældste Tider, hvorom vi overhovedet have nogensombelst
Kundskab, har altsaa Husdyrene været betragtede som Menneskets
naturlige Ledsagere og Tjenere, været anseede som Noget, der selvsagt
maatte tilhøre Mennesket og være knyttet til dets Tilværelse.

At Husdyrene have tilhørt Mennesket fra en meget lang Tid tilbage,
fremgaar endvidere deraf, at ingen Naturkyndig — Zoolog — har kunnet
paavise de vilde Stamarter fra hvilke Husdyrene — Hesten, Hornkvæget,
Faaret og Gjeten — nedstammer. En Forsker har antaget visse vilde Arter
som Stamfædre,

medens andre har søgt at paavise Husdyrenes Nedstammelse fra andre
Arter, men Ingen har formaaet med Sikkerhed at paavise deres rette
Herkomst. Enkelte Forskere f. Ex. Nathusius, ere endog efter meget
grundige Undersøgelser komne til det Resultat, at Husdyrene aldrig har
existeret i vild Tilstand.

Der gives altsaa ingen historisk Beretning om naar, hvor og paa hvilken
Maade Husdyrene fra Begyndelsen blev fangede og tæmmede, eller kom i
Menneskets Besiddelse. Den eneste Antydning i denne Retning er det
Udsagn, som findes i den bibelske Skabelseshistorie 1ste Mosebog Kap. 1
Vers 24, at Gud lod „Jorden udgive levende Dyr efter sit Slags, Fæ og
Orme og vilde Dyr paa Jorden efter sit Slags“ og Vers 25 „Gud gjorde
vilde Dyr paa Jorden efter sit Slags og Fæ efter sit Slags.“ Her siges
altsaa ligefrem, at Gud skabte Fæ (Husdyr?) og vilde Dyr særskilte. I
samme Bog Kap. 4 Vers 2 siges, at „Abel blev en Faarehyrde“ her
berettes altsaa, at Faaret paa dette tidlige Stadium af
Menneskeslægtens Tilværelse har været Husdyr. Dette synes at vidne om,
at disse Dyr allerede fra Begyndelsen vare bestemte for Menneskets
Tjeneste og havde faaet dertil svarende Anlæg, eller vare særlig
skikkede for Husdyrtilstanden.

Nogen nærmere Kundskab om Dyrenes Indkommen i Husdyrstand, eller Tid og
Sted naar dette skede, hvem der begyndte med at tæmme dem, eller at øve
det bestemte Herredømme og tiltage sig Eiendomsret over Dyrene, haves
altsaa ikke.

Spørgsmaalene om naar, hvor, paa hvilken Tid og paa hvilken Maade
Husdyrene først kom i denne nære Forbindelse med Mennesket, kunde
maaske ogsaa synes at være den praktiske Landmand uvedkommende eller
ligegyldigt. Det kunde synes at være tilstraekkeligt for ham at tage
Forholdet saaledes, som det er eller, som det viser sig i nærværende
Øieblik og derpaa bygge sine Foretagender?

Rigtigheden heraf kan paa en vis Maade indrømmes, men paa den anden
Side er det altid saa, at derhos Mennesket er nedlagt en
Videbegjærlighed, en Higen efter Kundskab om de Gjenstande og
Fænomener, som forekommer omkring ham og hvoriblandt han har sin
daglige Gjerning. Kundskaben om disse Tings — her i dette Tilfælde
Dyrenes — Oprindelse, Væsen og Egenskaber yder ikke alene en
Tilfredsstillelse af denne Videbegjærlighed, men ogsaa i mange Tilfælde
Veiledning med Hensyn til den Fremgangsmaade, som helst bør følges, den
Behandling, som bør blive dem tildel, for at de kunne blive saa nyttige
som muligt. I denne Henseende liar Kundskaben om Husdyrenes Historie en
stor Betydning, selv om vor Viden ikke rækker saa langt tilbage, som
til Begyndelsen. Denne Historie viser nemlig de Fremgangsmaader, som
tidligere har været brugte med Hensyn til Dyrenes Behandling og Brug,
og giver Oplysning om de Resultater og Erfaringer, som derved ere
vundne.

Husdyrenes lange Ophold hos Mennesket, under Indflydelsen af den
Paavirkning, som Behandlingen fra Menneskets Side uundgaaelig har
medført, lader formode, at disse Dyrs Natur har modtaget andre
Egenskaber, end de, som almindeligvis findes hos vilde Dyr. Navnlig er
det sandsynligt, at Husdyrnaturen er i Besiddelse af en større
Bøielighed, eller Evne til at modtage Forandringer og at lempe sig
efter de ydre Omstændigheder hvorunder Dyret lever, hvorved Husdyrene
lettere kan bringes til at forandre Bygning, Former og Egenskaber,
svarende til de Krav, Menneskelivets mange forskjelligartede Behov
stiller til Dyrenes Ydeevne.

Denne Formodning viser sig i Virkeligheden at være rigtig.

Erfaringen viser, at Husdyrene er i Besiddelse af en Evne til at læmpe
sig efter de forskjellige Livsbetingelser, hvorunder Mennesket bringer
dem, som er større end, man bar kunnet iagttage hos vilde Dyr. Et
Exempel: Faaret findes i Menneskets Tjeneste, saavel under den varme
Zones stærke Sol og yppige Vegetation, som i de nordligste Lande, hvor
Menneskenehar taget faste Boliger, og Vegetationen overhovedet er
tilstrækkelig til at ernære planteædende Husdyr.

En særegen Bøielighed viser sig tillige hos Husdyrene med Hensyn til
den Evne at kunne undergaa Forandring i Størrelse, Bygning, Udseende og
Egenskaber. Dette viser sig klart, naar man f. Ex. sammenligner en stor
hollandsk Ko eller en Korthornsko, med de smaa Kreaturer fra en af vore
Kyst- eller Fjeldbygder; der er mellem disse Racer en Forskjel, som er
ganske overordentlig og dog hører disse Dyr til samme Art. Forskjellen
er fremkommet ved de særskilte Livsbetingelser — Fodring, Røgt og
Behandling — Levemaade og Naturforhold, hvorunder Dyrene er fremkomne.
Vort Kvæg er saadant — har den Bygning og Egenskaber — som Naturen og
et simpelt Stel har ladet det blive. De to nævnte udenlandske Racer ere
derimod opstaaede under en til det yderste principmæssigt dreven Avl,
Opdræt og Behandling, og kan altsaa siges at have erholdt sin Form og
sine Egenskaber for en stor Del ved Opdrætternes Virksomhed. Ligesaa
stærke Exempler kan hentes for de øvrige Husdyr, men vi skal ikke her
nævne flere.

Denne Evne hos Husdyrene til under Avl, Opdræt og Behandling, som ledes
efter en bestemt Plan, at kunne modtage Forandringer og udvikles i
bestemte Retninger, har en overordentlig stor Betydning for det
praktiske Landbrug. Heri ligger nemlig en Hovedbetingelse for
Fremskridt i Husdyravlen.

Paa Grund af Husdyrenes Evne til at modtage Forandringer bliver det
muligt for den kyndige Opdrætter ved en hensigtsmæssig Fremgangsmaade,
at lede Dyrenes Udvikling i bestemte Retninger, at bibringe dem de for
hans Øiemed fordelagtige Former og Egenskaber.

For at udrette noget i denne Retning maa Opdrætteren først og fremst
være paa det Rene med det Maal, hvortil han vil arbeide.

Det afhænger af Forholdene paa Stedet eller det Marked, hvor han søger
Afsætnig for sine Produkter,hvorvidt Opdrætterens Arbeide bør gaa i den
ene eller den anden Retning. Det nytter f. Ex. lidet at lægge sig efter
Produktion af Uld paa Steder, hvor den ikke er søgt, medens Kjød og
Melk betales høit, ligesaalidt kan det blive fordelagtigt at opføde
Slagtkvæg paa et Sted hvor Melk betales forholdsvis høiere. I det hele
taget — Arbeidet maa indrettes saa, at det leder til Produktion af den
lettest afsættelige og bedst betalte Vare, da vil Driften blive
fordelagtig. Altsaa, naar Maalet er fastsat, naar Opdrætteren er kommen
til en klar Bestemmelse om, hvad Slags Dyr han med størst Fordel kan
holde, lægger han sin Arbeidsplan i Overensstemmelse dermed, og denne
Plan maa følges med Udholdenhed og Konsekventse. Enhver Afvigelse fra
den engang fastsatte Arbeidsplan foraarsager Tab og spilder det
tilsigtede Resultat. Den største Kyndighed, i Forbindelse med de
rigeligste Midler og gunstigste Omstændigheder forøvrigt, udretter
intet uden et udholdende og planmæssigt Arbeide.

Husdyrenes Forædling er en Gjerning, som tager Tid, der gaar altid en
Række — undertiden flere, undertiden færre — Generationer, inden
Opdrætteren kan naa bestemte Resultater af sit Arbeide. Det er derfor
saameget vigtigere at sikre sig en jævn Fremadskriden mod det bestemte
Maal — at vogte sig for, ved noget ubetænkt Foretagende at afbryde
Udviklingen, eller endog hidføre en Tilbagegang. Om det f. Ex. gjælder
at udvikle en Kvægstamme, da vil dette ved behørig Omhu i Avl og Opdræt
kunne gaa stadigt frem, men om der endog kun en Gang, i Besætningen
indsættes et Avlsdyr — en Oxe — som ikke har de ønskelige Egenskaber,
da vil dette foraarsage Afbrydelse i Stammens Fremgang, om ikke spilde
den hele Udvikling. For at noget Fremskridt i Husdyravl skal opnaaes er
det altsaa aabenbart, at den engang bestemte Plan maa følges.

Til enhver Arbeidsplan for Husdyrforædling hørerto Hovedpunkter, nemlig
Valg af Avlsdyr og et hensigtsmæssigt Opdræt af Ungdyrene.

Valg af Avlsdyr.

Herved er at iagttage, at der vælges Dyr, hvis Former og Egenskaber
netop findes skikkede for det Maal, hvortil der skal arbeides altsaa
Melkedyr, naar man vil producerc Melk, og Dyr, med Evne til rig
Kjødsamling og Evne til at blive føde, naar man vil opdrætte Slagtkvæg.

Her opstaar altsaa Spørgsmaalet om Racen, hvilken Race bør vælges.

Der høres ofte, at forskjellige Udtryk som Art, Race, Stamme, Slag o.
s. v. bruges om hverandre, hvorved let fremkaldes Misforstaaelse, vi
skulle derfor kort antyde hvorledes disse Udtryk i nærværende
Afhandling forstaaes.

En Art er de Dyr, som naar to Individer af forskjelligt Kjøn parre sig
med hverandre, avler Afkom, der indbyrdes er ubetinget frugtbart. En
Art maa nemlig absolut kunne vedligeholde sig selv. Dette er
Betingelsen for dens Tilblivelse og Bestaaen, Naar Arten ikke længere
bar denne Evne vil den ophøre at være til.

Naar to Individer af forskjelligt Kjøn føres sammen, og de ikke have
ringeste Forvandtskab med hverandre vil ingen Parring finde Sted.

Dersom de har saa meget sammen i deres Natur, at en Parring kan finde
Sted, indtræder et af følgende Tilfælde:

Enten opstaar ingen Befrugtning eller

der indtræder Befrugtning og avles Afkom, som er indbyrdes ufrugtbart
eller

Afkommet kan være indbyrdes ufrugtbart, men frugtbart med en af
Stamarterne — dette er

forskjellige Arter. Eller

Arten, deles for Husdrrenes Vedkommende i flere Underafdelinger: Racer,
Stammer og Slægter eller Familier.

Ved Race forstaaes en Samling af Dyr, der ved bestemte Former og deraf
betingede Egenskaber skiller sig fra andre af samme Art og som har
Evnen at overdrage Anlæggene til disse Egenskaber til sit Afkom. Racen
deler sig i Stammer. Racen kaldes ren, naar den i en længere Række af
Generationer har været holdt ublandet.

Ved Stamme forstaaes en Samling af Dyr, der ved fælles Herkomst skiller
sig fra andre af samme Race. Disse Dyrs Nedstammelse kan altsaa udledes
fra en længere Række tilbage. Undertiden regnes Stammen efter Stedet,
hvor den har sit Hjem uden Hensyn til om noget bestemt
Blodsforvandtskab finder Sted. Stammen udgrener sig i Slægter.

Slægt er en Samling af Dyr i nærmere Blodsforvandtskab. Undertiden
bruges Slægt i samme Betydning som Familie, og nogen egentlig særskilt
Begrændsning for disse Udtryk er vanskelig at opstille, dog bruges
Familie i Almindelighed kun om det nærmeste Blodsforvandtskab.

Varietet er et Udtryk, som kan bruges om Dyr, der ved visse
Særegenheder skiller sig fra andre af samme Art, eller samme Race eller
Stamme. Varietet af Arten kan altsaa omfatte flere Racer, Varietet af
Racen kan omfatte flere Stammer og Varietet af Stammen flere Slægter o.
s. v.

Spørgsmaalet om Art staar imidlertid Landmanden mere fjernt, de i vort
Land brugelige Husdyr er med Hensyn til Art saa skarpt skilte, at nogen
Sammenblanding her ikke er tænkelig. Anderledes er det med Racen, denne
har en langt nærmere praktisk Betydning, dette Begreb kommer oftere
frem i Landmandens Virksomhed.

                               Valg av Race

Valg af Race.

Racen benævnes almindelig efter sit Hjemsted som Ayrshire-Race,
Telemarksrace — undertiden ogsaa efter visse iøienfaldende Bygningstræk
som Korthornsrace osv. Racerne dele sig i Grupper eller Varieteter
efter deres Egenskaber, som Melkracer, Kjødracer, Uldfaar, Slagtfaar o.
s. v.

Endvidere dele Racerne sig efter de topografiske Forhold, hvorunder de
er opstaaede i Bjerg- eller Høilandsracer, Sletlandsracer, Marskracer
o. s. v.

Med Hensyn til deres Oprindelse deles Racerne i to Grupper: Naturracer
og Kulturracer.

Ved Naturrace forstaaes en, som har modtaget sit Præg — Bygningsformer
og Egenskaber væsentlig fra de Naturbetingelser: Terrainforhold,
Havnegang, Klima o. s. v., hvorunder den har levet, medens Menneskenes
Behandling af Dyrene — altsaa deres Indgriben i Dyrenes Liv, væsentlig
har indskrænket sig til at skaffe dem det nødvendige Livsophold i den
Aarstid, de ikke selv kan finde det ude, og tage den af Dyrenes Brug
flydende Nytte, medens Avl og Opdræt er foregaaet uden nogen bevidst
eller regelmæssig Plan. Under saadanne Forhold vil Naturen selv, for en
væsentlig Del give Racen sit Præg. Til denne Gruppe kan regnes flere af
de i vort Land forekommende Racer. Avlen har hos os hidtil paa de
fleste Steder ikke været saaledes planmæssigt ledet efter noget bestemt
Princip, at egentlige Kulturracer i Almindelighed har kunnet opstaa.

En Kulturrace opstaar, naar Opdrætteren ved rationel eller
principmæssig Behandling, med et bestemt Maal for Øie, leder Avl og
Opdræt i en, efter vel overlagt Plan fastsat Retning. Da vil denne
Behandling øve en mægtig Indflydelse paa Racen. Den vil modtage et
deraf bestemt Præg og visse Egenskaber. Saavel af Natur- som
Kulturracer kan nogle egne sig mere som Melkkvæg, andre har større Evne
til Kjødproduktion.

Naar en Husdyrstamme under en Række Generationer lever paa samme Sted,
og under samme Livsbetingelser, samme Behandling, vil den lidt efter
lidt antage dermed stemmende Former og Egenskaber, hvilke for hver
Generation viser sig at komme igjen med en vis Ensartethed, idet
Forældrene stadigt overdrager til sit Afkom bestemte Anlæg, som ved
fortsat Ophold under samme Livsforhold, udvikles til Lighed med
Forældrene. Denne Egenskab hos Dyrene at overdrage Anlæggene saaledes,
at den ene Generation altid synes at have taget sin Bygning og sine
Egenskaber i Arv fra den foregaaende, betegnes med Ordet konstant. At
en Race er konstant vil altsaa ikke sige andet end, at den har levet
saa længe under særegne Livsvilkaar, at den deraf har modtaget et
Særpræg, som vil skille den fra andre Racer og vil tilhøre den,
saalænge den vedbliver at finde sig under den samme Levemaade. Dette
Særpræg vil undergaa Forandringer, saasnart Racen bringes til et andet
Sted, hvor den finder andre Betingelser for sin Tilværelse.

Naar Spørgsmaalet er om Valg af Race, er det derfor ikke nok at søge
en, som i udpræget Grad er i Besiddelse af de ønskelige Egenskaber,
eller som passer for det tilsigtede Øiemed. Det er ligesaa nødvendigt
at være opmærksom paa, at Racen kan trives paa det Sted og under de
Livsbetingelser, hvor den skal sættes og for Fremtiden tilbringe sit
Liv. Dersom en Husdyrrace bringes under Livsforhold, hvori den ikke
trives, vil den ikke være istand til at opfylde de Forventningcr, som
stilles til den. Dette er grundet i Racebegrebet selv.

Naar en Opdrætter vil bestemme sig for den Race, hvormed han vil
arbeide, maa han altsaa søge en, der er i Besiddelse af de for hans
Brug nødvendige Egenskaber, og tillige maa han være opmærksom paa at
faa en Race, der er opstaaet under Livsforhold, der ikke er mere
forskjellige fra dem, under hvilke han

vil bringe den end, at Racen kan bevare de ønskelige Egenskaber.

Det er mange Opdrættere, som har taget feil i dette Punkt, de have med
store Omkostninger og stort Besvær skaffet sig Avlsdyr fra andre Steder
og derpaa slaaet sig til Ro i Tanken om, at nu, de har faaet fat paa en
konstant Race, saa skal nok den greie Sagen for Resten. Man har tænkt
sig Egenskaben „konstant“, som en egen, Racen iboende Kraft, der kunde
beskytte den mod Forandringer, hvordan den end blev behandlet.

Men dette er en fuldstændig Vildfarelse.

Ingen Race er konstant i den Forstand, ingen Race bevarer sit Præg
uforandret længere end den holdes under en Levemaade, som passer for
den, saasnart den bringes paa et andet Sted, under forandrede
Livsvilkaar, begynder den strax at læmpe sig efter de nye Forhold.
Dette har mange kaldt at Racen udarter. Men dette er ikke rigtigt,
Dyret kan være lige kraftigt og kan være en lige god Repræsentant for
sin Art, fordi om Behandlingen ændrer visse af dets Egenskaber. Den
Opdrætter, som ønsker, at hans Besætning skal bevare sine Egenskaber
eller om han endog ønsker, videre at udvikle de Egenskaber, som
udmærker den Race han vælger, maa derfor med Omhu undersøge, om han kan
skaffe den en Levemaade, som passer for den, eller med andre Ord en
Levemaade, som ligner den, hvorved Racen er opvoxet, eller, som er
skikket til at vedligeholde Racens Egenskaber og som svarer til
Øiemedet med hans Husdyrhold.

Kan han ikke dette, da maa han som sagt være belavet paa, at der vil
vise sig Forandringer, ikke sjelden af en lidet ønskelig Natur, og
skuffede Forventninger vil da blive Lønnen for hans Møie.

Den Naturlov, som medfører, at Dyret læmper sig efter Forholdene, kan
ikke ophæves, dens Virkningcr komme ubønhørligen tilsyne, hvad der saa
end maatte blive foretaget for at hindre det. Det er derfor en meget
vanskelig Sag at føre Dyr fra andre Lande hid

til os og gjennem Generationer bevare deres Egenskaber uforandrede.
Dctte er vanskeligere for os end for mange andre, fordi vort Lands
Natur og Driftsforhold er tarveligere end mange andre Landes, saaledes
at de fleste udenlandske Racer her vil finde mindre heldige Livsforhold
end de i sit Hjemland ere tilvante.

I Almindelighed kan det siges, at den Opdrætter, som har Anledning til
at finde velskikkede Dyr i sin egen Egn, har størst Sandsynlighed for
et heldigt Udfald af sit Arbeide, naar han vælger sine Avlsdyr af den
paa Stedet hjemmehørende Kvægstand. Paa den anden Side kan det være
tilraadeligt at hente Avlsdyr andetsteds fra, naar Distriktets egne
findes mindre velskikkede.

Naar der kan findes en Race, som er i Besiddelse af de ønskelige
Egenskaber, eller som kan ansees at være et skikket Grundlag for
Udviklingen i den ønskede Retning, vil Opdrætteren sikrest og bedst naa
sit Maal ved at vælge Avlsdyrene udelukkende inden Racen.

Dette kaldes Indavl eller undertiden Renavl.

Naar en Race, som kan ansees hensigtsmæssig for det tilsigtede Øiemed
ikke er forhaanden, bruges undertiden til Avl at tage Handyr af en Race
og Hundyr af en anden.

Denne Avl kaldes Krydsning. Den bruges helst naar den i Distriktet
hjemmehørende Husdyr-Race, eller den Stamme, som Opdrætteren nærmest
har til sin Raadighed, ikke svarer til hans Ønsker, medens han tror ved
Parring med Dyr af en anden Race at kunne bibringe den de manglende
Egenskaber. Da tages gjerne Handyret fra den fremmede Race. Afkommet
efter den første Parring kaldes Halvblod. Undertiden drives Avl med den
saaledes fremkomne Halvblods Generation indbyrdes — afbrudt Krydsning —
denne bruges, naar den Stamme, man har, vel ansees skikket som et
Grundlag for videre Forædling, men Opdrætteren dog vil forsøge ved en
eller et Par Ganges Blanding med fremmed Blod at ændre enkelte

Bygningstræk. Paa denne Maade har man forsøgt at danne nye Racer.

Den afbrudte Krydsning bruges ligeledes i mange Tilfælde for at
frembringe Brugsdyr med særlig udprægede Egenskaber i en eller anden
bestemt Retning, f. Ex. Evne til at blive fede. Det er nemlig ikke
sjelden det lykkes ved en enkelt Krydsning af to Racer at frembringe
Blandingsdyr, som i den enkelte Retning overgaar begge de rene Racer.
Disse Blandingsdyr ere dog i Almindelighed mindre skikkede til Avl,
fordi deres Afkom som oftest gjerne vil nærme sig mere til en af de
ældre Racer. Derved fremkommer altsaa en Tilbagegang. Betingelsen for
at denne Krydsning for Avl af Brugsdyr med Fordel kan drives er altsaa,
at der altid er let Adgang til at faa kjøbt Avlsdyr af de rene Racer.

Naar Hensigten er ved Krydsning at bringe en Race til at antage ganske
det samme Præg, som den anden, og altsaa paa en Maade at omgjøre en
Race til en anden, da maa Avlen fortsættes med Handyr fra den fremmede
Race i flere Generationer, indtil Afkommet faar den ønskede Bygning.
Dette er gjennemgaaende Krydsning. Denne bruges, naar den
forhaandenværende Stamme ikke ansees hensigtsmæssig, men dog skikket
til ved fuldstændig Blanding at gaa op i en anden Race, som er i
Besiddelse af de ønskede Egenskaber.

Der har været udtalt forskjellige Meninger og været stridt meget om
Hensigtsmæssigheden af Krydsning i Modsætning til Indavl. Her skal i
denne korte Afhandling ikke gives nogen Fremstilling af Striden om
denne Sag, og ikke heller udtales nogen afgjørende Mening om, hvem der
har Ret, men det kan antages, at begge Avlsmethoder kan være
anvendelige, hver for sit Øiemed. Hvad der i Korthed kan siges om Sagen
er, at Krydsningen, naar der er Spørgsmaal om at danne en ny Race,
kræver en stor Dygtighed, megen Indsigt og Erfaring, og desuagtet er
den en usikker Fremgangsmaade. Dette ligger væsentlig iVanskeligheden
at finde en fremmed Race, som kan bevare sine gode Egenskaber, efterat
den er reven bort fra sine hjemlige Forhold og flyttet hen til det
Sted, hvor den skal bruges. Eller med andre Ord, det er vanskeligt ved
Opdrættet at udvikle de Anlæg, som det fremmede Avlsdyr har overdraget
til sit ved Krydsningen frembragte Afkom, saaledes at dette kommer til
at ligne den fremmede Race. Naturforhold og Livsvilkaar i det Hele vil
altid gjøre sin Ret gjældende og øve sin Indflydelse paa
Krydsningsafkommets Udvikling. Et Exempel vil belyse dette. Om en af
vore Kvægstammer krydses med en Oxe af udenlandsk Race, vil Kalvene
efter denne Oxe ved Fødselen til en vis Grad være i Besiddelse af Anlæg
til ved Opvæxten at vinde Lighed med den Race, hvortil Faderen hører.
Men skal denne Lighed virkelig vindes, da maa Levemaade og Livsvilkaar
i det Hele, under Opvæxten ligne de Forhold, hvorunder Faderens Race
lever og er bleven til. Fyldestgjøres ikke denne Betingelse, vil de fra
den fremmede Race hentede Anlæg ikke komme til Udvikling, men Dyret vil
antage et andet Præg, overensstemmende med sine egne Livsforhold. Men
dermed opnaaes ikke Hensigten med Krydsningen.

Ved gjentagende i flere Generationer at parre Krydsningsafkommet med
den rene Race, kan der vist frembringes en Form, som til en vis Grad
nærmer sig denne, men dermed er i mange Tilfælde kun lidet vundet; thi
under denne ydre Form vil meget ofte skjule sig andre Egenskaber end
dem, som ved Krydsningen skulde erhverves for den hjemlige Stamme. Et
Exempel herpaa har vi i Erfaringen fra Krydsning med visse fremmede
Kvægracer her i vort Land. Flere praktiske Jordbrugere ville have gjort
den Erfaring, at Krydsning med en god Melkerace, (Ayrshires) som for
dette Øiemed var indført, gav en Krydsningsstamme, som for hver
nedstigende Generation viste stærkere Tilbøielighed for Kjødproduktion,
uagtet de her hjemmehørende Stammer, hvormed Krydsningen er foretagen,
ikke netop har sin fremtrædende Styrke liggende i denne Retning.

For at Racedannelse ved Krydsning kan lykkes, er det tillige
nødvendigt, at de to Racer har en vis Lighed, en vis Overensstemmelse i
Bygningspræg. Er dette ikke Tilfældet, da vil Forældrenes Former ikke
samles til en Fællesharmoni hos Afkommet, dette vil blive misdannet og
lidet værdifuldt.

For Krydsning stiller sig ogsaa ofte den rent praktiske Hindring i
Veien, at det er vanskeligt at faa fat paa Avlsdyr af fremmed Race.

Ved Indavl med en skikket Stamme vil den kyndige Opdrætter med
Sikkerhed arbeide fremad, og hans Dyr ville for hver Generation lidt
efter lidt nærme sig det Maal, han har sat for sin Virksomhed.

For med større Sikkerhed at erhverve enkelte Egenskaber som fast
Eiendom for Stammen, eller for at fæstne et bestemt Bygningspræg, har
man undertiden gaaet endnu et Skridt videre end til Indavl, idet man
har brugt Slægts- eller endog Familieparring d. v. s. der drives Avl
med Individer i nært Blodsforvandtskab f. Ex. Fader med Afkom, i en
eller flere Generationer, eller samme Faders Afkom indbyrdes. Der har
været reist forskjellige Indvendinger mod denne Fremgangsmaade og det
kan vel neppe bestrides, at naar den drives uden den behørige Omtanke
og Kyndighed, vil den kunne medføre Ulemper.

De vigtigste Indvendinger mod Slægtsavlen er:

At alle Feil og Svagheder, i øget Grad, vil overdrages fra den ene
Generation til den næste;

at en almindelig Svaghed vil tage Overhaand, især med Hensyn til
Benbygningen;

at Frugtbarheden vil aftage, ved vidt dreven Slægtsavl endog i en Grad,
som ligefrem forbyder en videre Fortsættelse af samme Fremgangsmaade.

Forsaavidt disse Indvendinger ere grundede, vil hver enkelt af dem være
tilstrækkelig til at gjøre Slægtsavl utilraadelig. Men saa er det ikke.
Slægtsavl kan, som Erfaringen viser, uden Fare bruges ialfald til en
vis Tid, naar Opdrætteren:

velger Avlsdyrene med behørig Omhu, og udenBetænkning kasserer alle
Dyr, som har en eller anden arvelig Feil eller Svaghed,

sætter Dyrene under en Levemaade, som er gunstig for Opretholdelse af
deres Sundhed og Kraft og

indretter Opdrættet med det Maal for Øie, at opale gode, sunde og
kraftige Dyr.

Naar disse Vilkaar iagttages, da har den kyndige Opdrætter i
Slægtsavlen et af de kraftigste Midler til at udvikle en ensartet og
til hans Ønsker svarende Stamme. Men paa den anden Side vil Slægtsavlen
uforsigtigt, eller ukyndigt, eller for vidt dreven, være et Middel til
at ødelægge en god Stamme. Vi kunne her ikke undlade at nævne en af de
almindeligste Feil, som gjøres i vor Kvægavl, nemlig at Oxen skiftes
for ofte. Oxen maa begynde at gjøre Tjeneste som Avlsdyr i for ung
Alder, og naar den netop kommer i sin fulde Kraft, naar den har naaet
den Alder, at den er skikket til at producere et værdifuldt Afkom —
bliver den kasseret. Det vilde være gavnligt, om man beholdt den noget
længere. Det er en meget almindelig Frygt, at Oxen naar den bliver
ældre skal blive for tung og beskadige Kjørne under Bedækningen, men
denne Frygt er oftest ugrundet. Hvor længe eller i hvor mange
Generationer Slægtsavl uden Skade kan drives, er afhængigt af Dyrenes
Egenskaber og Kraft, men den kyndige Opdrætter vil ikke tage feil i
Bedømmelsen heraf, han vil altid vide at tage sine Forholdsregler
itide, og drage Omsorg for, til rette Tid at have et skikket
Opfriskningsmaterial forhaanden. Det synes tillige at være noget
forskjelligt for forskjellige Dyr, idet nogle hurtigere end andre kan
ligge under for uheldige Følger af misbrugt Slægtsavl. Mindst Fare
synes der at være for Hesten og Hornkvæget, medens Faaret, og især
Svinet synes at kræve en varsommere Behandling.

Valg af Individ.

Det er dog ikke nok at vælge en passende Race, det er ogsaa nødvendigt
inden Racen at søge de enkelte

                             Valg av Individ

Betænkning kasserer alle Dyr, som har en eller anden arvelig Feil eller
Svaghed,

sætter Dyrene under en Levemaade, som er gunstig for Opretholdelse af
deres Sundhed og Kraft og

indretter Opdrættet med det Maal for Øie, at opale gode, sunde og
kraftige Dyr.

Naar disse Vilkaar iagttages, da har den kyndige Opdrætter i
Slægtsavlen et af de kraftigste Midler til at udvikle en ensartet og
til hans Ønsker svarende Stamme. Men paa den anden Side vil Slægtsavlen
uforsigtigt, eller ukyndigt, eller for vidt dreven, være et Middel til
at ødelægge en god Stamme. Vi kunne her ikke undlade at nævne en af de
almindeligste Feil, som gjøres i vor Kvægavl, nemlig at Oxen skiftes
for ofte. Oxen maa begynde at gjøre Tjeneste som Avlsdyr i for ung
Alder, og naar den netop kommer i sin fulde Kraft, naar den har naaet
den Alder, at den er skikket til at producere et værdifuldt Afkom —
bliver den kasseret. Det vilde være gavnligt, om man beholdt den noget
længere. Det er en meget almindelig Frygt, at Oxen naar den bliver
ældre skal blive for tung og beskadige Kjørne under Bedækningen, men
denne Frygt er oftest ugrundet. Hvor længe eller i hvor mange
Generationer Slægtsavl uden Skade kan drives, er afhængigt af Dyrenes
Egenskaber og Kraft, men den kyndige Opdrætter vil ikke tage feil i
Bedømmelsen heraf, han vil altid vide at tage sine Forholdsregler
itide, og drage Omsorg for, til rette Tid at have et skikket
Opfriskningsmaterial forhaanden. Det synes tillige at være noget
forskjelligt for forskjellige Dyr, idet nogle hurtigere end andre kan
ligge under for uheldige Følger af misbrugt Slægtsavl. Mindst Fare
synes der at være for Hesten og Hornkvæget, medens Faaret, og især
Svinet synes at kræve en varsommere Behandling.

Valg af Individ.

Det er dog ikke nok at vælge en passende Race, det er ogsaa nødvendigt
inden Racen at søge de enkelteDyr, som har de ønskede Former og
Egenskaber særligt fremtrædende, og paa samme Tid er fri for arvelige
Feil. Der gives ingen Race, hvor alle Dyr ero absolut lige. Det ligger
i den organiske Naturs Væsen, at Formerne have Evne til Forandring,
dette er jo tillige Betingelsen for Udvikling og Fremskridt. Dersom
Formerne vare absolut konstante, som Mineraliernes Krystalformer, da
vilde en uafbrudt Ensformighed være Tilværelsens Lov, og ingen
fremadskridende Udvikling mulig.

Et rigtigt Valg af Avlsdyr forudsætter altsaa en nøie Undersøgelse af
de forhaandenværende Individer, for at kjende deres Egenskaber. Disse
kan være saadanne, som ere eiendommelige for Racen og betegnende for
denne, men der kan ogsaa samtidigt, inden samme Racepræg, være
Ændringer og Særegenheder, hvorved enkelte Individer skille sig fra de
andre. Det er da af høieste Vigtighed at undersøge, om disse
Særegenheder kan ansees heldige, saa at de bør søges fast erhvervede
for Stammen og Avlsvalget altsaa foretages med dette Maal for Øie,
eller om der findes uheldige Særegenheder, der helst bør udryddes og de
Dyr, hos hvem disse findes, altsaa negtes Adgang til Forplantning (ved
Slagtning eller Kastration).

Visse Bygningstræk kan være mere eller mindre heldige, uden at
betragtes som egentlige Feil. Hvad der skal betragtes som Feil kan
ogsaa i mange Tilfælde være afhængigt af den Brug, som skal gjøres af
Dyret. Et Exempel — hos Ridehesten vil en stærk Hals og en mindre fri
Forbindelse af Hals og Hoved, eller maaske rettere, mindre bøielig Hals
eller Nakke, utvivlsomt betragtes som en Feil, medens den stærke Hals
ønskes hos Arbeidshesten. Ligeledes er der Bygningstræk, som ansees
nødvendige for et Slagtkvæg, men er Feil hos Melkekoen o. s. v. Visse
Bygningstræk kan altsaa betragtes som Feil hos et Dyr, medens de bør
findes hos et andet, men der er andre, som absolut maa ansees som Feil
hos ethvert Dyr. Hertil hører saadanne Former, som forstyrrer Harmonien
i Dyrets Bygningog oftest tyde paa en eller anden Svaghed, eller som
gjør Dyret mindre værdifuldt. Til disse regnes f. Ex. høie eller svage
Ben, og især hos Hesten mindre kraftigt udviklede Ben, et afskydende,
svagt og bagover tilspidset Kryds, lang, svag Lænd, flad
Ribbensbygning, hvoraf følger sammenklemt, trang Brystkasse, stort,
grovt, stygt Hoved o. s. v. Endvidere ligefrem Feil som Bukkeben,
Sabelben, Karperyg o. s. v.

Disse Bygningstræk eller Feil, om man vil kalde dem saa, ere alle af
det Slags, som kan ventes forplantede paa Afkommet, og bør derfor ikke
findes hos Avlsdyr. Men der er ogsaa Feil eller egentlig Sygdomme, som
enten kan have sin Aarsag i uheldig Bygning og da maa ansees som
arvelige, i hvilket Tilfælde de altsaa maa undgaaes. Eller den samme
Sygdom kan være fremkommet ved et uheldigt Tilfælde f. Ex. Spat hos
Hesten. Er Spat en Følge af uheldig Bygning af Haseleddet, da er
Anlægget til denne Sygdom arveligt, og Dyret maa ansees absolut
forkasteligt som Avlsdyr, men Spat kan ogsaa opstaa hos et stærkt og
velbygget Haseled, alene som Følge af Overanstrengelse, Stød eller
maaske en Glidning paa glat Føre, altsaa ved Uheld eller uvorren
Behandling. Har Spatten denne Aarsag, da kan den ikke ansees som
arvelig, og har ingen Betydning for Avlen, Dyret er lige brugbart. De
forhaandenværende Forhold og Omstændigheder kan undertiden arte sig
saa, at det kan blive nødvendigt at bruge et Avlsdyr, uagtet det har en
eller anden Feil. Opdrætteren bør da være opmærksom paa at parre dette
Dyr med andre, som ere fri for samme Feil og helst med saadanne, som
har den paagjældende Legemsdel normalt og vel udviklet. Undertiden har
det været forsøgt at parre et saadant feilende Dyr med et andet, som
har en Feil i den modsatte Retning, men dette viser sig oftest ikke
heldigt. Afkommet bliver da gjerne svagt eller misdannet. Her et
Exempel. En bukkebenet Hingst bør ikke føres til en sabelbenet Hoppe,
men til en med særdeles stærk og god, normal Benbygning. Ligesaa ikke
en karperygget eller en

rethaset Hingst til en hængerygget eller kroghaset Hoppe o. s. v.

Avlsdyr med Feil eller uheldige Bygningstræk bør selvfølgelig helst
ikke bruges. Det kan dog undertiden hænde, at det kan findes rigtigt at
bruge det, enten fordi man ikke har noget andet og Avlen dog ikke kan
standses — man kan jo ikke lade alle Kjørne gaa et Aar over, fordi Oxen
ikke er saa god som ønskeligt — eller ogsaa kan et Dyr med en Feil være
i Besiddelse af saa mange gode Egenskaber forøvrigt, at det kan ansees
nyttigt at prøve det. I saadanne Tilfælde bliver det Opgaven at parre
det feilende Dyr med andre, som er velbyggede og ved Opdrættet at
modvirke Feilen saa meget som muligt. Ved Valg af Avlsdyr tages ogsaa
Hensyn til Farven; især hos Hesten har denne en ikke ringe Betydning.

Ovenfor er antydet Nødvendigheden af at vælge ensartede Avlsdyr. Kun
paa denne Maade kan der gjøres Regning paa jævn og sikker Fremgang i
Husdyravlen. Avlsdyrene — Handyr og Hundyr — bør være saavidt muligt
lige i Størrelse, Farve og almindeligt Præg, saavelsom de enkelte
Bygningstræk bør være saavidt muligt ensartede, thi dette giver den
stærkeste Udsigt til et harmonisk bygget og værdifuldt Afkom. Ved Brug
af ensartede Avlsdyr vil Arvelighedens Lov gjøre sig gjældende i
Retning af at gjøre Afkommet til en harmonisk Forening af Forældrenes
Former og Egenskaber, men dersom Avlsdyrene ere meget forskjellige, vil
Afkommet arve noget af den ene og noget af den anden. Misdannelser og
en uharmonisk Bygning vil blive Følgen. Paa denne Maade opnaaes intet
Fremskridt, ingen Udvikling.

Lige Omhu bør lægges paa Valget af begge Avlsdyr. Mange Opdrættere
lægge mere Vind paa at skaffe et godt Handyr end et godt Hundyr, eller
omvendt. Men dette er feilagtigt, thi begge Forældre kan antages at
have lige stor Indflydelse paa Afkommet. Der har været anstillet mange
Undersøgelser for at udfinde, hvorvidt bestemte Former eller Egenskaber
kan tilskrivesFaderen eller Moderen, men herom kjendes intet bestemt.
Det eneste, som er sikkert oplyst i denne Sag er, at begge Forældre
have sin store Indflydelse, og at der altsaa er fuld Opfordring til at
anvende den størst mulige Omhu i Valget af begge. I vor Husdyravl synes
der med Hensyn til Hesten at anvendes megen Forsigtighed i Valg af
Avlsdyr, og da navnlig med Hensyn til Hingsten. Omvendt synes det at
være i Kvægavlen, man søger almindeligvis at „sætte paa“ Kalv efter den
bedste Ko, men hvordan Oxen er, spørges mindre efter; naar den er
frugtbar, synes det som man ofte ikke bekymrer sig om andet. Men dette
er en Feil; thi Oxen kan antages at have lige stor Indflydelse paa
Kalvene som Kjørne; den har altsaa samme Betydning for Besætningen i
sin Helhed, som alle Kjørne tilsammen — hvorfor da ikke vælge den med
Omhu?

Valg af ensartede Avlsdyr har ogsaa i rent økonomisk Henseende stor
Betydning. Naar en Besætning skal vedligeholdes eller forøges ved eget
Opdræt, maa der altsaa paasættes et passende Antal Kalve i Forhold til
de Kjør, som hvert Aar udgaar af Besætningen. Der maa i Regelen
paasættes nogle flere Kalve end der strengt taget er Brug for til
Vedligeholdelse af Besætningen. Først naar Ungdyrene har naaet en vis
Alder, kan der med Sikkerhed dømmes om deres Værd, og da ikke alle kan
ventes at blive antagelige, bør der altid være saa mange, at man kan
vælge og vrage. Jo mere ensartede Besætningens Avlsdyr er, med desto
større Sikkerhed kan man gjøre Regning paa, at Kalvene skal arte sig
ligt Forældrene, derfor kan i dette Tilfælde paasættes det mindst
mulige Antal Kalve, der er Grund til at vente, at der under saadanne
gunstige Avlsforhold ikke skal blive mange kassable. Under de mere
usikre Avlsforhold, som finder Sted hos uensartede Avlsdyr, vil der
altid blive forholdsvis faa brugbare Ungdyr, der maa opdrættes mange
for at faa et tilstrækkeligt Udvalg og dette Opdræt er altid kostbart.
Men det er en vigtig Sag for Landmanden at gjøre sine
Driftsomkostninger smaa.

En Hovedbetingelse for, at Husdyrholdet kan blive lønnende er at have
Dyr, som formaar at yde en rig Produktion. Enhver Produktion bestaar i
en Forvandling eller Omsætning af Stoffer. De Raastoffer, som Naturen
frembyder i Jord, Vand og Luft maa af Planterne omsættes i en forædlet
Form, hvori de kunne tjene saavel Menneskelivets som Dyrlivets
mangfoldige Behov, som Føde, Beklædning m. m. De Stoffer, som Dyrlivet
henter fra Planterne skulle omdannes til Afkom, Kjød, Melk, Uld, Kraft
for i disse Former at blive tjenlige for de menneskelige Formaal.

Men denne Omdannelse foregaar ikke saaledes uden Videre af sig selv,
den fremkommer ved Dyrenes Livsvirksomhed, deres Optagelse, Fordøielse
og Tilegnelse af Næringen, jo kraftigere og fuldkomnere denne
Virksomhed hos Dyret foregaar, desto rigere Omsætning vil der foregaa
m. a. O. desto rigere Produktion vil Dyret yde.

Det gjælder overalt i Naturen som almindelig Lov, at Kraft er
Betingelsen for Produktion. Dette gjælder for alle Organismer, saavel
Planter som Dyr. Enhver Landmand har iagttaget, at kraftige Planter
bærer de største Ax og giver det værdifuldeste Korn, derfor vil han
holde Ageren i Hævd, kraftige Avlsdyr frembringe et værdifuldt Afkom,
og give idethele taget en rig Produktion.

En stærk Livsvirksomhed hos Dyrene forudsætter kraftige Organer, men
disse findes som Regel alene i et sundt, normalt og kraftigt Legeme —
et Exempel — det fladribbede Dyr har en liden Brystkasse og svagt
udviklede Lunger (Aandedrætsorganer), en opkneben Bug tyder paa svage
Fordøielsesorganer, et kort, smalt og spidst Kryds tyder paa Svaghed og
vanskelig Fødsel, svage Ben paa liden Evne til Bevægelse osv.

Er det altsaa givet, at en rig Produktion er ensbetydende med og
afhængig af en tilsvarende Omsætning af Stoffer, da er det tillige
klart, at jo mere Dyret kan bringes til at omsætte, desto bedre, altsaa
jo rigere Ernæring der bydes Dyret, desto fordelagtigere

maa Omsætningen blive. Grændsen er her alene betinget af Dyrenes Evne
til at nyttiggjøre sit Foder, overskrides denne, bringes Dyret til at
optage mere eller et næringsrigere Foder, end det formaar at
tilgodegjøre (assimilere), da er Fodringen ødsel og bliver altsaa for
kostbar.

Disse Sætninger have almindelig Gyldighed for alle Slags Kvæg, saavel
for Melk- som Kjødproduktion. Ved Valg af Avlsdyr er det derfor
nødvendigt at søge kraftige Individer, for at de kunne fostre og bringe
til Verden et kraftigt og levedygtigt Afkom. Svage Forældre faa i
Regelen svagt Afkom og blive Ophav til en svag Efterslægt. Dette er en
naturlig Følge af Forældrenes Egenskaber og Legemstilstand, som ifølge
al Erfaring kommer tilsyne, næsten med en Naturlovs ubøielige
Sikkerhed.

Det kan maaske undertiden ved hensigtsmæssigt Opdræt og rigelig
Ernæring under Opvæxten til en vis Grad lykkes at afvende de uheldige
Følger af medfødt Anlæg til Svaghed, men det er klart, at Opdrættet
under disse Omstændigheder bliver vanskeligere, kræver mere Indsigt og
Omhu — bliver kostbarere og med alt dette bliver Udfaldet dog mere
usikkert, end naar Opdrætteren kan bygge paa Stammens naturlige Kraft,
og deri søge Grundlaget for dens Udvikling til værdifulde Dyr, skikkede
baade som Avlsdyr og for en rig Produktion.

Det erkjendes at være en meget vanskelig Sag at fremstille de
Fordringer, som maa opstilles til Dyrets Bygning og ydre Udseende
saaledes, at Fremstillingen giver et forstaaeligt Billede af, hvad der
forlanges, men vi skulle dog forsøge kortelig at antyde de vigtigste
Hovedtræk.

Hoved, Hals og Horn bør være fine og velformede hos Koen, kraftige, dog
uden at være simple og grove hos Oxen. Panden flad, Øinene klare,
livlige og venlige. Et sløvt Blik tyder paa en svag og dorsk,
undertiden en ondskabsfuld Natur. Brystkassen bør være lang, bred og
dyb, for at give Plads for veludviklede Lunger, der uden Anstrængelse
fyldes med Luft og giver et let Aandedræt. Et Mærke paa en velformet
Brystkasse er, at Ribbenene have tilstrækkelig Krumning, hvorved
Kroppen faar ligesom en Tøndeform. Krydset bør være langt og bredt,
hvilket tyder paa Kraft, og især er ønskeligt for Avlsdyret, da det
brede Kryds tillige tyder paa vel udviklede Kjønsorganer og mindre er
udsat for Vanskeligheder ved Kalvningen. Den øvre Rand af Halsen,
Ryggen og Krydset, fra Nakken til Haleroden, bør danne en ret eller
lige Linje, uden toppet Lænd, eller afskydende Kryds. Bugen maa være
rund og velformet, hverken opkneben eller slap og hængende, begge disse
Bygningstræk tyde paa svage Fordøielsesorganer, og altsaa paa mindre
Evne til at tilgodegjøre Foderet. Benene maa være stærke og
velstillede. Benbygningen i det Hele bør for Melkekvæget være fin og
velformet og skille sig fra den svære eller grovknoklede paa den ene
Side, og den spinkle og svage paa den anden. Kjødkvæget kan i det Hele
taget gjerne have noget sværere Former. Muskelbygningen bør for
Melkekvæget være tør og aaben, men ikke slap, hos Slagtkvæget kan den
være mere fyldt, hvilket tyder paa Evne til Kjødsamling. En Oxe f. Ex.
med svær kjødfuld Hals, bred vel kjødfyldt Ryg og sammengroede Laar vil
være skikket som Avlsdyr for Opdræt af Slagtkvæg, men ikke for
Melkekvæg. Huden skal være løs og blød, hvilket er blandt de bedste
Tegn paa Sundhed og Velbefindende, naar man tager den i Haanden bør den
kjendes fin hos Melkkoen, gjerne noget mere fyldig hos Kjødkvæget,
dette staar i Forbindelse med rigeligt Bindevæv under Huden, hvilket
tyder paa Evne til Kjødsamling. En stram og fastliggende Hud staar
gjerne i Forbindelse med manglende Velbefindende og er Tegn paa
Utrivelighed. Haarlaget fint og mygt. Melkorganerne, Juvret og
Melkaarerne store og vel udviklede, de sidstnævnte skulle strække sig
langt fremover under Bugen. Et sidt nedhængende Juvr er dog ikke
heldigt, da detlet beskadiges under Dyrets Færden paa Havnegange, hvor
der er Lyng og Smaakrat.

Dyrets Udseende skal i det Hele taget være velsluttet og harmonisk, de
forskjellige Legemsdele maa være velformede og med Hensyn til Størrelse
og Udvikling staa i et passende Forhold til hverandre. Uheldige
Bygningstræk ville let overføres til Afkommet og gjør altsaa Dyret
uskikket som Avlsdyr. —

Ligger der altsaa i Dyrets Bygning og Udseende en betydelig Veiledning
i Bedømmelsen af dets Værd som Avlsdyr, vil dog den sikreste Dom kunne
bygges paa Erfaringen, naar det har vist hvad det i denne Retning
formaar at yde, altsaa naar det viser sig hvorvidt det giver et mere
eller mindre værdifuldt Afkom.

For Melkekjør lægges tillige Vægt paa, ikke alene at de give megen
Melk, men ogsaa at denne er rig paa Smørfedt.

Evnen til at yde en fed Melk er meget værdifuld og meget forskjellig
hos forskjellige Dyr. Et Exempel. I en meget god Melk kan findes 4.5 %
Smørfedt og 7 % Oststof. I en mager Melk kan være 2.5 a 3 % Smør og 5 %
Ost. Om 2 Kjør melke lige meget f. Ex. 2000 Liter i et Aar vil altsaa
den ene give 90 Kg. Smør = 180 Kr. men den anden med f. Ex. 2.8 %
Smørfedt vil give 56 Kg. Smør = 112 Kr. Den Forskjel i Smørmængde, som
disse 2 Dyr have givet er altsaa lig en Værdi 68 Kr., men de have
kostet lige meget i Underhold. Denne Evne at give fed Melk, er blandt
dem, som almindeligvis med temmelig Sikkerhed overdrages til Afkommet
og fortjener derfor en høi Grad af Opmærksomhed. Oxekalv bør
ligesaalidt som Kviekalv paasættes efter en Ko som giver mager Melk.

Opdræt.

Ved et godt Valg af Avlsdyr lægges Grunden til Fremskridt, men om dette
skal lykkes, er tillige

                                 Opdræt

let beskadiges under Dyrets Færden paa Havnegange, hvor der er Lyng og
Smaakrat.

Dyrets Udseende skal i det Hele taget være velsluttet og harmonisk, de
forskjellige Legemsdele maa være velformede og med Hensyn til Størrelse
og Udvikling staa i et passende Forhold til hverandre. Uheldige
Bygningstræk ville let overføres til Afkommet og gjør altsaa Dyret
uskikket som Avlsdyr. —

Ligger der altsaa i Dyrets Bygning og Udseende en betydelig Veiledning
i Bedømmelsen af dets Værd som Avlsdyr, vil dog den sikreste Dom kunne
bygges paa Erfaringen, naar det har vist hvad det i denne Retning
formaar at yde, altsaa naar det viser sig hvorvidt det giver et mere
eller mindre værdifuldt Afkom.

For Melkekjør lægges tillige Vægt paa, ikke alene at de give megen
Melk, men ogsaa at denne er rig paa Smørfedt.

Evnen til at yde en fed Melk er meget værdifuld og meget forskjellig
hos forskjellige Dyr. Et Exempel. I en meget god Melk kan findes 4.5 %
Smørfedt og 7 % Oststof. I en mager Melk kan være 2.5 a 3 % Smør og 5 %
Ost. Om 2 Kjør melke lige meget f. Ex. 2000 Liter i et Aar vil altsaa
den ene give 90 Kg. Smør = 180 Kr. men den anden med f. Ex. 2.8 %
Smørfedt vil give 56 Kg. Smør = 112 Kr. Den Forskjel i Smørmængde, som
disse 2 Dyr have givet er altsaa lig en Værdi 68 Kr., men de have
kostet lige meget i Underhold. Denne Evne at give fed Melk, er blandt
dem, som almindeligvis med temmelig Sikkerhed overdrages til Afkommet
og fortjener derfor en høi Grad af Opmærksomhed. Oxekalv bør
ligesaalidt som Kviekalv paasættes efter en Ko som giver mager Melk.

Opdræt.

Ved et godt Valg af Avlsdyr lægges Grunden til Fremskridt, men om dette
skal lykkes, er tillige

afhængigt af et godt Opdræt, thi dersom det unge Dyr under sin Opvæxt
bliver misligt behandlet, vil det ikke opnaa sin rette Udvikling og
ingen Forædling af Racen kan finde Sted. Som tidligere nævnt er det
ikke nok, at der bruges Avlsdyr af en bestemt Race, eller Dyr med en
vis Evne til at forplante sine Egenskaber paa Afkommet. Denne
Nedarvningsevne — som man har kaldt det — strækker sig nemlig ikke
videre, end til at Forældrene kan overdrage Anlægget til de samme
Egenskaber, hvoraf de selv ere i Besiddelse, til Afkommet. Intet Dyr
formaar direkte at nedarve sine Egenskaber. Opdrættet skal udvikle
Anlæggene til Egenskaber.

Dette forstaaes let, naar man kommer ihug, at et ungt Dyr ved Fødselen
umuligt kan være i Besiddelse af de samme Former og Egenskaber som
Forældrene. En Kalv, falden efter en god Melkeko af en udpræget
Melkrace, kan ikke være i Besiddelse af Egenskaben Melkevne før dens
Organisme dertil er bleven moden, Kalven maa voxe op, fodres og
behandles i Overensstemmelse med sin Natur og Bestemmelse, før den kan
give Melk. Et Føl af en stærk Hestrace udmærker sig hverken ved nogen
stærk Muskelbygning eller andre Egenskaber, lig Forældrenes, og dog har
saavel Kalven som Føllet allerede ved Fødselen modtaget den Arv, baade
med Hensyn til ydre og indre Egenskaber, som Forældrene er istand til
at skjænke sit Afkom. Heraf er det klart, at det unge Dyr ikke arver
færdige Egenskaber, men Anlæg, der ved rigtig Behandling under Opvæxten
kan udvikles til bestemt prægede Egenskaber. I hvilket Tidspunkt af det
unge Dyrs Tilværelse disse Anlæg blive det tildel, om det sker allerede
ved Undfangelsen i Moderens Liv eller senere, kunde det visselig i
videnskabelig Henseende have sin Interesse at kjende, men det har
mindre praktisk Betydning. Det er klart, at Afkommet allerede ved
Befrugtningen modtager sin Arv fra Faderen. Derimod kan det vel tænkes,
at Moderdyrets Ernæring og Sundhedstilstand underDrægtigheden kan have
Indflydelse paa det unge Dyrs Anlæg og senere Egenskaber. Det være nu
hermed som det vil, en sikker Følgeslutning kan vi drage af de anførte
Kjendsgjerninger, og det er, at Dyret som fuldvoxent Individ skylder
sine Forældre Anlæggene, men det skylder Opdrættet hvad disse blive til
som fuldt udviklede Egenskaber.

Heraf sees Opdrættets overordentlige Betydning. Et Exempel vil belyse
dette. Korthornskvæget udmærker sig ved Kjødrigdom og stor
Fedningsevne. Skal en Kalv af denne Race udvikle sig, maa den faa et
med Racens Fordringer stemmende Opdræt. Bliver derimod en saadan Kalv
opfødt under Sultfodring og Nød, maa den løbe omkring paa magre
Havnegange for at hente en tarvelig Næring, vil den blive et fladvoxet,
langbenet Dyr, som kun vil give et bedrøveligt Billede af Nutidens
bedste Slagtrace. og dog har denne Race en stærkere Konstants end de
fleste. Et andet Exempel: et Føl af en Race af stærke Arbeidsheste er
ikke skikket til Anstrengelser, men vil ved hensigtsmæssigt Opdræt
blive en stærk og god Hest. Dersom Føllet derimod ikke faar saadan
Behandling under Opvæxten, at dets Anlæg kan udvikles, vil det i al sin
Tid blive en svag og forkrøblet Skabning.

Heraf sees, hvilken Indflydelse Behandlingen under Opvæxten har. Deri
har den kyndige Opdrætter i sin Haand Midlet til at udvikle og forædle
sin Kvægstamme. Deri har han ogsaa Midlet til at lede Udviklingen i
bestemte Retninger, overensstemmende med det Maal, han har sat for sin
Husdyravl. Ordningen af Opdrættet er derfor en ligesaa vigtig Del af
Dyrforædlernes Arbeidsplan som Valget af Avlsdyr. Men for at alt skal
lykkes, maa Opdrætteren aldrig et Øieblik tabe sit Maal afsigte, han
maa aldrig glemme, at han er Opdrætter, han maa med altid levende
Interesse og bestemt Indsigt, aldrig svigtende Omhu og Paapasselighed
vaage over, at Opdrættet ledes overensstemmende med hans Plan. En kort
Tids Forsømmelse kan bortskjæmme et lovende Ungdyr og tilføie det en
Skade, som det siden vanskeligt forvinder.

Opdrættet maa selvfølgelig rette sig efter det Maal, som er sat for
Racens Udvikling. En Melkeko maa opdrættes anderledes end et Slagtkvæg.

Den naturlige Opdrætningsmaade for alle Pattedyrs Unger er, at de i den
første Del af sin Levetid patte Moderen og lever af dens Melk. Dette er
ogsaa almindeligt for de fleste af vore Husdyr, Føllet, Lammet, Kjeet
og Grisungen faar patte sin Moder, men dette bruges ikke for Kalven.
Dette er grundet i praktiske Aarsager. Koen er udviklet i ensidig
Retning af Melkydelse og giver derfor mere Melk, end naturligt for et
Dyr, som ikke har været under særskilt Paavirkning eller Behandling af
Mennesket. Melkrigdommen hos Koen er i Almindelighed saa stor, at
Kalven i sin spæde Alder ikke kan suge Juvret tomt, eller om den skulde
gjøre dette vilde den faa formeget, den vilde forsluge sig og blive
syg. Ved at give Kalven sin Føde paa anden Maade kan den rette Mængde
bedre passes og Ulemper undgaaes. Da Koen holdes væsentligt for Melken
vilde det blive for kostbart at opdrætte Kalven ved Patning, man bør
derfor ogsaa af denne Grund bruge kunstig Fødning. Kalven bør dog altid
faa den første Melk — Raamelken — som Koen giver efter Kalvningen.
Denne Melk har en anden Sammensætning end den almindelige Melk, som
Koen senere giver og er af Naturen selv ligesom tillavet for det
nyfødte Dyr. Denne Melk har Næringsstofferne i et for Kalven passende
Forhold og virker mildt afførende, hvilken for Kalven er meget
gavnligt. Al Føde maa i den første Tid gives saa varm som Melken kommer
fra Koen. De første 8 Dage bør Kalven have Moderens Melk. Derefter kan
den faa Melk af andre Kjør indtil der i den 6te Uge ved Siden af
Melken, kan gives den lidt Linfrøsuppe, som gives spenevarm og blandet
med Melken. Samtidigt kan man byde den lidt fint Hø. Fra denne Tid kan
den daglige Melkportion mindskes jævnt af, efterhvert som der øges paa
med andre Fødemidler, hvortil kan bruges Linfrøsuppe, fingrøpet Byg
eller Havre osv. Naar Kalven er

omkring 9 Uger gammel kan den nysilede Melk ombyttes med skummet — dog
helst ikke centrifugeret. Ved en passende Tilsætning af Linfrøsuppe vil
Kalven dog faa det nødvendige Fedt i Næringen.

Raps bør ikke bruges til Kalv, før den er over ^1/[2] Aar gammel; thi
Rapsen irriterer dens Tarmkanal og kan foraarsage Sygdom og Død.
Bomuldsfrøkager maa ikke gives Ungdyr under 1 Aar.

Det vilde føre forvidt her at gaa ind paa nogen omstændelig
Redegjørelse for Fremgangsmaaden med Opdræt for forskjellige Øiemed,
kun skal i Korthed nævnes, at naar det er Hensigten at udvikle Racens
Melkevne, da bør Opfødningen ikke være saa rigelig, som for et
Slagtkvæg. Enhver Kalv af det ene Slag, saavelsom af det andet, bør i
de første Maaneder fodres stærkt; derved lægges Grunden til en kraftig
Udvikling. Det unge Dyr faar derved en Dybde og Bredde, saavel i
Brystkassen som Krydset, og en Kraft i Bygningen, som det ikke siden
taber, og som er en væsentlig Betingelse for dets Værd baade som
Avlsdyr og Brugsdyr, enten det nu skal være som Melkeko eller
Slagtkvæg. Senere bør den vordende Melkeko fodres svagere; vist bør den
have tilstrækkeligt for sin Væxt og Udvikling og holdes i jevnt Huld,
Sultfodring er den taabeligste og mindst fordelagtige af alle
Fremgangsmaader, men den vordende Melkeko maa ikke overfodres eller
holdes fed; thi derved opdrages den til Kjødproduktion.

Under hele Opvæxten maa Ungdyret have tilstrækkelig Anledning til
Bevægelse og frisk Luft.

Kvigen bør helst bedækkes i en tidlig Alder, om den er kraftigt
udviklet ved 1^1/[4] a l^1/[2] Aar, saaledes at den bærer sin første
Kalv, naar den er 2 a 2^1/[4] Aar. Et mindre kraftigt Dyr bør maaske
vente noget længere. Ved en tidlig Bedækning kommer Melkorganerne i
Virksomhed, allerede medens Dyret er i Udviklingsalder, hvilket
bidrager til en stærkere Udvikling af disse Organer.

Kvigen eller Koen kan fodres godt, medens den er drægtig, men den bør
ikke fodres stærkt nærKalvningen. Den kan være i jevnt godt Huld, men
ikke fed, naar den skal bære, thi deraf følger ofte Kalvningsfeber og
stor Dødelighed blandt Kalvene. Efterat den unge Ko har baaret kan den
fodres godt, men ikke saa stærkt, at den lægger paa sig Kjød. Fodret
bør ikke være stærkere, end til at modsvare Melkydelsen og vedligeholde
Legemet. Om Koen er i godt Huld, naar den begynder at melke, maa den
snarere tage lidt af, melke noget af sit eget Kjød: thi derved ledes
Ernæringens Virksomhed i Retning af Melkproduktion og Melkorganernes
Udvikling.

Slutning.

I vort Land, hvor Jorden er meget udstykket og Eiendommene smaa, er det
en Selvfølge, at de fleste Besætninger bestaar af et ringe Antal Dyr.
Der er flere Besætninger paa under end over 25 Kjør — 50 og derover er
allerede forholdsvis sjelden. I smaa Besætninger er det langt
vanskeligere at drive et Forædlingsværk, end i store fordi man lettere
er udsat for at komme ind paa en for vidt dreven Slægtsavl. For at
forebygge dette, bliver det derfor ofte nødvendigt at kjøbe et Avlsdyr
(Oxe) udenfor Besætningen. Det er ikke altid let at finde en, som har
de Egenskaber, der svarer til Besætningens, det kan blive nødvendigt at
indsætte et simplere Dyr. Derved er Opdrætteren udsat for at tabe noget
af hvad han allerede har opnaaet, hans Arbeide afbrydes og
vanskeliggjøres. Derfor vilde vi anse det som et Gode, om flere
Gaardbrugere i samme Bygd eller Grænd kunde enes om at arbeide efter
samme Plan, vælge sine Avlsdyr efter samme Princip, enes om at kassere
alle mindre værdifulde Oxer og opdrætte Ungdyrene paa samme Maade. Det
vilde være til gjensidig Fordel, der kunde da holdes flere Familier,
hvis Udvikling og Fremgang omtrent vilde holde jevnt Skridt, man kunde
skifte Avlsdyr (Oxer) og Arbeidet derved gaa sikrere og bedre.

                                 Slutning

Kalvningen. Den kan være i jevnt godt Huld, men ikke fed, naar den skal
bære, thi deraf følger ofte Kalvningsfeber og stor Dødelighed blandt
Kalvene. Efterat den unge Ko har baaret kan den fodres godt, men ikke
saa stærkt, at den lægger paa sig Kjød. Fodret bør ikke være stærkere,
end til at modsvare Melkydelsen og vedligeholde Legemet. Om Koen er i
godt Huld, naar den begynder at melke, maa den snarere tage lidt af,
melke noget af sit eget Kjød: thi derved ledes Ernæringens Virksomhed i
Retning af Melkproduktion og Melkorganernes Udvikling.

Slutning.

I vort Land, hvor Jorden er meget udstykket og Eiendommene smaa, er det
en Selvfølge, at de fleste Besætninger bestaar af et ringe Antal Dyr.
Der er flere Besætninger paa under end over 25 Kjør — 50 og derover er
allerede forholdsvis sjelden. I smaa Besætninger er det langt
vanskeligere at drive et Forædlingsværk, end i store fordi man lettere
er udsat for at komme ind paa en for vidt dreven Slægtsavl. For at
forebygge dette, bliver det derfor ofte nødvendigt at kjøbe et Avlsdyr
(Oxe) udenfor Besætningen. Det er ikke altid let at finde en, som har
de Egenskaber, der svarer til Besætningens, det kan blive nødvendigt at
indsætte et simplere Dyr. Derved er Opdrætteren udsat for at tabe noget
af hvad han allerede har opnaaet, hans Arbeide afbrydes og
vanskeliggjøres. Derfor vilde vi anse det som et Gode, om flere
Gaardbrugere i samme Bygd eller Grænd kunde enes om at arbeide efter
samme Plan, vælge sine Avlsdyr efter samme Princip, enes om at kassere
alle mindre værdifulde Oxer og opdrætte Ungdyrene paa samme Maade. Det
vilde være til gjensidig Fordel, der kunde da holdes flere Familier,
hvis Udvikling og Fremgang omtrent vilde holde jevnt Skridt, man kunde
skifte Avlsdyr (Oxer) og Arbeidet derved gaa sikrere og bedre.

For at opnaa et Samarbeide som antydet mellem flere Gaardbrugere,
anbefales Oprettelse af Oxeholdsforeninger og Kvægavlsforeninger.

Naar et passende Antal af Gaardbrugere, der bor saaledes bekvemt nær
hverandre, at et Samarbeide uden Vanskelighed kan gjennemføres, ere
blevne enige om Oprettelse af en Oxeforening er det første, at de enes
om det Maal, hvortil de ville arbeide, altsaa i hvilken Retning de
ville forædle eller udvikle sit Kvæg.

Dette vil i vort Land i de fleste Tilfælde være i Retning af
Melkeproduktion.

Valget af den Kvægrace, hvorpaa Arbeidet skal grundlægges staar altsaa
i Overensstemmelse med det saaledes opstillede Maal. I de fleste
Tilfælde vil man vistnok for Kjørnes Vedkommende blive staaende ved det
i hver Egn almindelige Kvæg, dels vil det blive for kostbart ved Kjøb
andetstedsfra at erhverve nye Besætninger, dels kan dette ogsaa i de
allerfleste Tilfælde betragtes som unødigt, da de fleste Egne af Landet
har meget brugbare Kvægstammer.

Hvorvidt der bør vælges Oxer af samme Race, altsaa drives Indavl, eller
om en Forædling bør søges opnaaet gjennem Krydsning, maa afgjøres
gjennem nøie Undersøgelse og Bedømmelse af det forhaandenværende
Avlsmateriale. I de fleste Tilfælde vil det vistnok vise sig heldigt at
bygge sit Forædlingsarbeide paa Indavl, der almindeligvis kan paaregnes
at give de sikreste Resultater. — Synes ikke Indavl med Egnens eget
Kvæg at love noget tilfredsstillende Resultat, vil det dog i
Almindelighed være bedre at vælge Avlsdyr fra en anden Race,
hjemmehørende i Landet selv, end at hente dem fra Udlandet.

Foreningens Bestyrelse maa enten selv, eller ved andre kyndige Mænd,
lade udsøge Oxer, som ere skikkede til Avlsdyr (Stamoxer). Oxen bør
være Foreningens Eiendom og bruges saalænge, den findes skikket. Den
underholdes for Foreningens Regning idet, der betales for dens Røgt og
Fodring paa en i Kredsen bekvemt liggende Gaard. For hver Ko, som føres
til den betales en af Foreningen fastsat Afgift.

Blandt de i hver Kreds hjemmehørende Kjør udvælges og mærkes de, som
ansees skikkede til Avlsdyr (Stamkjørne). Disse have fortrinsvis Adgang
til at bedækkes af Foreningens Stamoxe.

Hvorvidt alene de udvalgte Stamkjør, eller samtlige Kjør paa hver Gaard
skulle have Adgang til at bedækkes af Stamoxen, maa bero paa, hvorvidt
Foreningen ser sig istand til at tilveiebringe et tilstrækkeligt Antal
Oxer. Det bedste er utvivlsomt, at samtlige Kjør bedækkes af
Foreningsoxe; thi derved undgaaes Oxehold for hver enkelt Besætning. En
Oxe er nok til omtrent 60 Kjør, har Foreningen flere Oxer vil det
desuden være nødvendigt, eller ialtfald ønskeligt at have nogle
Reserveoxer f. Ex. en for hver 3die eller hver 4de Stamoxe. Strækker
Foreningen sin Virksomhed over et saa lidet Omraade, at den kun har en
eller to Stamoxer, er det dog klogt at have en Reserveoxe.

Skulle alene de udvalgte Stamkjør føres til Foreningens Stamoxe, da maa
altsaa hver Gaardbruger, enten holde Oxe selv til sine øvrige Kjør,
eller et Par Naboer slaa sig sammen for dette Oxehold. Dette bliver
kostbart. Det heldigste er derfor vistnok, at samtlige Kjør kunne føres
til Stamoxen.

Kalvene, som falde efter de udvalgte Stamkjør, maa inden en vis Tid,
paa Foreningens Vegne besigtiges af Bestyrelsens kyndige Mænd. Disse
Kalve maa ikke sælges eller slagtes før dette Skue har fundet Sted.

Foreningen bør have Forkjøbsret til enhver Oxekalv, som tegner til at
blive saa fremragende, at den kan indsættes som Stamoxe eller
Reserveoxe.

Enhver Kalv — Oxe- eller Kviekalv — hvis Bestemmelse er at indsættes
som Stamdyr, maa opdrættes efter bestemte af Bestyrelsen fastsatte
Regler.

Alene Kalve, faldne efter Foreningens Oxe og udvalgte Stamkjør, maa
indsættes som Stamdyr i nogen under Foreningen staaende Besætning.
Undtagelsesvis bør dog Bestyrelsen ogsaa kunne tillade, at Kalve efter

andre Kjør indsættes som Stamdyr, naar dette paa Grund af særegne
Omstændigheder findes tilraadeligt.

Stamdyrenes Røgt og Fodring bør foregaa efter Regler, som fastsættes af
Bestyrelsen, herved paasees, at der tildeles Dyrene en efter deres
Størrelse (levende Vægt) passende Mængde Næring. Stamregister og
Melkregnskab føres for hver Besætning, efter af Bestyrelsen fastsat
Schema.

Hver Opdrætter tilstiller ved Driftsaarets Udgang Bestyrelsen Afskrift
af Stamregisteret og Melkregnskabet.

Foreningens Tilsynsmænd i hver Kreds maa have Adgang til naarsomhelst
at undersøge Fjøsstellet paa hver Gaard, for at forvisse sig om,
hvorvidt fastsatte Regler følges, og have under saadan Befaring at
paapege forekommende Misligheder i Stellet, og yde Raad og Veiledning
hvorledes de kunne afhjælpes.

Ved saadan Fjøsbefaring føres Protokol, hvori Tilsynsmændene optegne
sine Iagttagelser og anføre sine Bemærkninger. Ved Forretningens
Slutning oplæses Protokoltilførslen for Besætningens Eier, eller der
meddeles ham inden en vis Tid f. Ex. 5 Dage Afskrift af Protokollen.

For at deslige Foreninger, hvis Maal er at arbeide paa Kvægracens
Forædling, skulle udrette saa meget som muligt er det ønskeligt, at de
udstrækker sin Virksomhed over et større Omraade. Derved opnaaes, at
Foreningen kommer til at arbeide med et større Antal Dyr, har et større
Udvalg og kan altsaa vente at finde flere udmærkede Avlsdyr, hvorved
der bliver sikkrere Udsigt til et godt Resultat.

For at opnaa dette kunne flere mindre Foreninger, Kredsforeninger eller
Oxeholdsforeninger — hvilket Navn man nu vil give dem — slutte sig
sammen i fælles Arbeidsplan og altsaa tilsammen danne større
Kvægavlsforeninger.

For at undgaa for store Vanskeligheder ved Bestyrelse er dog en vis
Begrændsning nødvendig. En saadan større Forening bør sandsynligvis
ikke strække

sin Virksomhed videre end til et Amt, eller kanske et endnu mindre
Omraade. Ifald det maatte ansees rigtigt at give hver Forening et
mindre Distrikt, kan paa den anden Side noget videregaaende opnaaes, om
flere Naboforeninger enes om at arbeide efter samme Plan. —

Tænker man sig en Kvægavlsforening for et Amt, maa den have en

Centralstyrelse, hvilken Funktion antagelig kan overtages af
Bestyrelsen i Amtets Landhusholdningsselskab. Desuden maa der være

Distriktsstyrelse for hvert Herred, eller om dette er stort af
Udstrækning og maaske har Dele, liggende i forskjellige Dalfører, kan
et passende Omraade tildeles hver Distriktsstyrelse.

Herredet maa deles i Kredse, hver med sin

Kredsstyrelse, der har at føre Tilsyn hver i sin Kreds af Gaarde, der
ligge saaledes bekvemt, at de have let for at arbeide sammen og hvor
Afstandene altsaa ikke gjør Samarbeidet og Tilsynet for vanskeligt.
Hvorvidt Kredsen kun bør bestaa af en eller flere Oxeforeninger, faar
bero paa de særskilte Stedsforhold.

Valget af den Race, hvormed der skal arbeides, er en Sag af stor
Betydning. Det heldigste er uden Tvivl, om Foreningens hele Omraade kan
enes om samme Race, derved vil det mest ensartede Arbeide fremkomme, og
vindes den største Udsigt til Fremgang. Kunde Naboforeninger, f. Ex. 2
Amter, enes om at bruge samme Race, er det saameget bedre. En
Nødvendighed er det imidlertid, at samme Race holdes paa ikke for smaa
Omraader.

Efter saaledes kortelig at have antydet de vigtigste Grundregler,
hvorefter deslige Foreninger kunne ordnes, indtages nedenfor et Udkast
til Love, der kan tjene som en Retledning. Lovene for saadanne
Foreninger kunne selvfølgelig gives forskjelligt Indhold, efter
forskjellige Bygders Behov og de paa hvert Sted raadende Anskuelser,
men Opgaven maa dog altid blive at fastsætte en bestemt Arbeidsplan,
med Valg af Avlsdyr og Opdræt af Ungdyrene efter rationelle Principer.

*

                  Udkast til Love for Kvægavlsforening

  Udkast

til

Love for Kvægavlsforening.

*

§ l.
Foreningens Navn er -- -- -- -- og dens Formaal er at virke for en
Forædling eller Forbedring af Distriktets Kvægstand. Denne Udvikling
ledes i Retning af Melkproduktion. Foreningen danner en Underafdeling
af Amtets Landhusholdningsselskab,

§ 2.
Enhver Kvægeier i Distriktet kan blive Medlem af Foreningen ved at lade
sig indskrive hos Bestyrelsen og derved forpligte sig til at overholde
Foreningens Love og Regler.

Indmeldelse gjælder fra Begyndelsen af det Driftsaar, hvori den sker.
Udmeldelse sker skriftligt til Bestyrelsen, inden 3 Maaneder før
Driftsaarets Udgang og er gjældende fra denne.

§ 3.
Foreningens Anliggender og Interesser varetages af en Bestyrelse af 3
Medlemmer, som vælges af Generalforsamlingen. Funktionstiden er 3 Aar.
Et Bestyrelsesmedlem fratræder hvert Aar, i hvilken Orden dette sker
bestemmes for første Omgang ved Generalforsamlingens Valg
(Lodtrækning), senere fratræder efter Tur den, der har fungeret længst.
Fratrædende

Medlem kan vælges paany, men har Ret til at undslaa sig for et Tidsrum
af 3 Aar.

For hvert Bestyrelsesmedlem vælges en Suppleant, der i Tilfælde af
Ledighed indtræder i Bestyrelsen og fungerer for den tilbageværende Del
af det fratraadte Bestyrelsesmedlems Funktionstid.

§ 4.
Bestyrelsen

vælger selv sin Formand og Viceformand. For at gyldig Beslutning kan
fattes skal samtlige 3 Medlemmer være tilstede. Over Beslutningerne
føres Protokol.

Paaser at Foreningens Love og Regler overholdes.

Drager Omsorg for, at Kjøb af Stamoxer og deres Stationering, saavelsom
Udvalg af Stamkjør sker i rette Tid.

Fastsætter Regler for Fodring, Røgt og Opdræt; saavelsom Schema for
Stamregister og Melkregnskab.

Giver Bestemmelser for Brugen af Stamoxe, saavelsom for Erlæggelse af
Bedækningsafgift. Modtager Regnskab og indkomne Bedækningspenge fra det
Foreningsmedlem, som har Stamoxe i Station.

Beskikker 2 kyndige Mænd, som i Forening med Kredsformanden har at føre
Tilsyn med Oxen og med samtlige Foreningen tilhørende Besætninger,
foretage de aarlige Mønstringer til Valg og Mærkning af Stamdyr,
Paasætning af Ungdyr osv.

Disse Mænd fungerer i 3 Aar og kunne de undslaa sig for Gjenvalg. Der
kan overdrages dem en eller flere Kredse, efter Bestyrelsens Skjøn.
Bestyrelsen udfærdiger deres Instrux.

Fører Foreningens Regnskab og er ansvarlig for Anvendelsen af dens
Midler.

Bestyrelsen er berettiget til at antage en Regnskabsfører og bestemme
hans Løn.

§ 5.
Foreningen deles i Kredse, hvis Antal og Størrelse bestemmes under
Hensyn til Stedforholdene. De i

Kredsen boende Foreningsmedlemmer vælge en Kredsformand, der har at
føre Tilsyn med Oxer og Besætninger og føre Stamregister for Kredsen.
Af Stamregisteret sender han hvert Aar inden 30te Juni Bestyrelsen
Afskrift. Forøvrigt har han at paase, at Love og Regler overholdes, yde
Medlemmerne Veiledning og bistaa Bestyrelsen i Alt, hvad der kan fremme
Foreningens Formaal. Hans Instrux udfærdiges af Bestyrelsen.

§ 6.
Stamoxe maa ikke indsættes som Avlsdyr før den er 2 Aar og boldes saa
længe, som Omstændighederne tillade. Den maa kun under særskilt
gunstige Omstændigheder bruges til mere end 80 Kjør om Aaret. Oxen
slippes ikke til Ko, som tilhører, eller har været i Berøring med
Besætning, hvori der findes nogen smitsom Sygom. Hertil regnes
Kalvkastning.

§ 7.
Hvert Aar paa den Tid, som Bestyrelsen fastsætter, skal der foretages
Mønstring af alle til Foreningen hørende Besætninger. Dette kan ske paa
hver Gaard, eller om Bestyrelsen saaledes forordner, ere alle Kredsens
Kvægeiere pligtige at møde med sine Kjør paa Tid og Sted, hvorom de
underrettes i betimelig Tid. Ved denne Mønstring udvælges Stamkjør, der
mærkes med Bogstavet S (Stamko) paa høire Horn, kollede Kjør paa høire
Forbens Klov. I hver Besætning kan, om Eieren ønsker det, nogle af de
næst Stamkjørne bedste Dyr mærkes med Bogstavet A (Anbefaling) om de
dertil ansees skikkede. Gamle eller mindre værdifulde Stamkjør
udmønstres. Blandt Ungdyrene udvælges de, der tegne til at blive
skikkede som Stamkjør.

§ 8.
Kalv, falden efter Stamko med Foreningens Oxe, mærkes strax efter
Fødselen, med et af Bestyrelsen fastsat Mærke. Den maa ikke slagtes
eller sælges før

den har været tilbudt Kredsformanden tilkjøbs paa Foreningens Vegne.
Forsaavidt Eieren ikke selv vil beholde Kalv, falden efter Stamko med
Foreningens Oxe, kan Bestyrelsen, eller Medlem af Foreningen forlange
den tilkjøbs, inden 8 Dages Alder, for en Pris af 10 (15) Kr. Kjøber af
saadan Kalv er forpligtet til selv at beholde og opdrætte den.

Bestyrelsen har paa Foreningens Vegne Forkjøbsret til Oxekalve, som
Eieren ønsker at sælge.

§ 9.
Hvert Medlem har Ret til at lade alle sine mærkede Stamkjør bedække af
Stamoxen og betaler for hver Ko Kr. . Hver Ko tilstedes 2 Spring, men
om den paany viser sig brunstig (løber over) kan den igjen føres til
Oxen og erholde 2 Spring, uden at derfor erlægges særskilt Betaling. —
Bedækningsafgift betales kontant før Koen slippes til Oxen. —

Forsaavidt Stamkjørnes Antal ikke er stort nok til fuldt ud at
sysselsætte Oxen, kan ogsaa A (Anbefalingskjør) eller andre Kjør
slippes til den mod samme Bedækningsafgift, som for Stamko bestemt. —

§ 10.
Forsaavidt Foreningens Udgifter overstiger dens Indtægter, betaler
hvert Medlem aarlig til Foreningens Kasse en bestemt Afgift for hver
Stamko, han har i sin Besætning. —

Salgssummen for udmønstret Oxe bliver at anvende til Kjøb af en ny.
Hvad der tiltrænges ud over dette Beløb, skal Kredsens Medlemmer
tilskyde, hver i Forhold til det Antal af Stamkjør han har.

I Tilfælde af, at Foreningen opløses bliver hvert Medlem delagtig i
dens Aktiva og medansvarlig i dens Passiva, i Forhold til, hvad han har
indskudt.

§ 11.
Generalforsamling, hvori hvert Medlem af Foreningen er
stemmeberettiget, holdes hvert Aar paa Tid og Sted, som af Bestyrelsen
fastsættes.

I Generalforsamlingens Møde foretages:

Bestyrelsens Beretning om Virksomheden i sidste Arbeidsaar.

Decision af Foreningens Regnskab.

Valg paa Medlemmer af Bestyrelsen og Suppleanter. Valg paa 2 Revisorer
for Foreningens Regnskab.

Bestemmelse af Medlemsafgiften for det kommende Aar.

Behandling af de Spørgsmaal og Forslag vedkommende Foreningens
Virksomhed og Interesser, som maatte fremkomme.

Extraordinær Generalforsamling kan finde Sted naar Bestyrelsen eller 10
(15) af Foreningens Medlemmer anser det ønskeligt. Generalforsamlingens
Beslutninger fattes med simpel Stemmeflerhed.

§ 12.
Ethvert Medlem kan fremsætte Forslag om Forandring i Lovene. Saadant
Forslag skal være indkommet til Bestyrelsen mindst 2 Maaneder og af
denne være bragt til Medlemmernes Kundskab mindst 1 Maaned før
Generalforsamlingens Møde, hvor det afgjøres ved mindst ^2/[3]
Stemmeflerhed. For at Forsamlingen skal være beslutningsdygtig i
Lovspørgsmaal, skal mindst Halvdelen af dens Medlemmer være tilstede.
Er saa ikke Tilfælde bliver Sagen at udsætte til næste
Generalforsamling, hvor den afgjøres af de mødende uden Hensyn til
deres Antal.

*

Forsaavidt Foreningen er en Afdeling af en større f. Ex. en
Amtsforening maa der altsaa gives særskilte Bestemmelser om denne
Forbindelse.

*

